ג'וניור מוראיס

אלויזיו צ'אבס ריביירו מוראיס ג'וניור נאסימנטו (בפורטוגזית: Aluísio Chaves Ribeiro Moraes Júnior Nascimе́nto באוקראינית: Алуі́зіо Ча́вес Рібе́йро Мора́ес Жу́ніор; נולד ב-4 באפריל 1987 בסנטוס) המוכר יותר כג'וניור מוראיס הוא כדורגלן אוקראיני יליד ברזיל, המשחק בעמדות החלוץ בקבוצת קורינתיאנס מליגת העל הברזילאית . בעבר שיחק בנבחרת אוקראינה.

קריירת מועדונים 
ג'וניור מוראיס החל את קריירת הכדורגל שלו במועדון הכדורגל סנטוס מליגת העל הברזילאית. הוא גדל במחלקת הנוער שלו. בשנת 2006 עבר לקבוצה הבוגרת של המועדון. לאחר שלוש עונות בסנטוס עבר לקבוצת סנטו אנדרה. בשנת 2010 נמכר כרטיס השחקן שלו לקבוצה הרומנית גלוריה ביסטריצה תמורת סכום של 10 אלף יורו. הוא שיחק בשורות הקבוצה עונה אחת, במהלכה הבקיע 18 שערים. הופעתו המוצלחת בליגה הרומנית הביאה לכך שמספר קבוצות צמרת במזרח אירופה התחילו להתעניין בו. בסופו של דבר כרטיס השחקן שלו נמכר לקבוצת צסק"א סופיה הבולגרית. מוראיס שיחק בצסק"א עונה אחת, במהלכה הבקיע 16 שערים, מה שהפך אותו למלך השערים של הליגה הבולגרית באותה עונה. בשנת 2012 חתם על חוזה לשלוש שנים עם הקבוצה האוקראינית מטאלורג דונצק. בשנת 2015 עזב מרלוס את מטאלורג ועבר לקבוצת הצמרת האוקראינית דינמו קייב, גם כן לחוזה לשלוש שנים. עם סיום החוזה בדינמו קייב עבר לקבוצת שחטאר דונצק. במרץ 2022 חזר לאחר 13 שנה לברזיל וחתם בקורינתיאנס לשתי עונות.

קריירה בינלאומית 
בשנת 2018 פנתה התאחדות הכדורגל האוקראינית למשרד הפנים של אוקראינה בבקשה להעניק אזרחות אוקראינית לג'וניור מוראיס. הבקשה אושרה ובמרץ 2019 הוא זומן לסגל של נבחרת אוקראינה.
משחקו הראשון במדי הנבחרת היה משחק מול פורטוגל במסגרת מוקדמות יורו 2020. במרץ 2021 פרש מהנבחרת.

תארים
 מלך השערים של ליגת העל הבולגרית : 2011/2012
 מלך השערים של ליגת העל האוקראינית : 2018/2019
 אליפות אוקראינה (2) : 2015/2016, 2018/2019
 הגביע האוקראיני: 2018/2019

קישורים חיצוניים

חלוצי כדורגל אוקראינים
כדורגלנים אוקראינים
חלוצי כדורגל ברזילאים
כדורגלנים ברזילאים
כדורגלני סנטוס
כדורגלני מטאלורג דונצק
כדורגלני צסק"א סופיה
כדורגלני דינמו קייב
כדורגלני שחטאר דונצק
כדורגלני קורינתיאנס
כדורגלני נבחרת אוקראינה
ברזילאים שנולדו ב-1987
ספורטאים ברזילאים בבולגריה